Home -- Aymara -- Perform a PLAY -- 005 (God loves you)
5. Diosajj take wawanacaruw munasi
¡Camisaqui! Walli sumaw ist’atanacamajja ¡Walic acanctajja!
¿Jichhurojja cusisitätati jan ucajja llaquitatacha? ¿Sapaquïtati uqhamaraqui ajjsaratätati? ¿C’umaräsctati jan ucasti usutätacha? Cunajamäsctati ucjja janiw yatcti, ucampisa sañ munsmawa cunatejj wali sumaqui uca: ¡Diosajj munastamwa! Cunjamäctati uqhampachwa munastam. Cuna pachatejj Jacquir Diosajja alajj pacha aca pacha lurcatayna ucqhajja, jumajja amtapankhäyatawa. Cusisïnwa, cunapachatejj janïraw nascayätasa.
(Kochu Diosan munasiñapat pärlqui inasa mä yokallitu jan ucasti mä imillita mayat maya manqhana musicampi)
Cuttas saña: Diosajj take wawanacaruw munasi, take marcanquir wawanacaruw munasi Takpach sutinacasa yäti uqhamaraqui amparapanctänwa.
1. Esquimal wawätwa, qhunumpiw utajj lürta
Cunapachatejj trineojj uñstanejja – pom porrom – nasa jiwaquiwa ankar mistta.
2. Jach’a c’ana ñic’utajjämpejj lurasta uqhamaraqui puntan sombreronïtwa
Janchijjäjj kelluwa ucasti nayataquejj asquiwa.
3. Aca jach’a África orakenjja intejj naqhantïwa
Janchijjajj ch’iyarawa, ñic’utas chhiriraqui, ucampis wali jank’owa laca ch’acajjajja.
Cuttas saña: Diosajj take wawanacaruw munasi, take marcanquir wawanacaruw munasi Takpach sutinacasa yäti uqhamaraqui amparapanctänwa.
4. Phuyunacampi zapatitojjämpi kokanac taypin c’achat sarnakta,
Cunapacatejj cuns ist’jja, janiw cunataquis unjtqui.
5. Europa sutiniwa cawqui orakenctqui ucajja
Nasajjästi janko ajanutwa uñstani.
6. Gitano wawätwa maysat maysaruw sarnakta.
Ucampisa mä urutí alajj pachancajja, janiw juc’amp sarnakjjäti.
Cuttas saña: Diosajj take wawanacaruw munasi, take marcanquir wawanacaruw munasi Takpach sutinacasa yäti uqhamaraqui amparapanctänwa.
Diosajj takpach aca mundonquiriruwa munasi. Jacha jakenacarusa uqhamarac wawanacarusa munasi. Ucatwa sapa maynitaqui jach’a regaloniwa. Bibliajj siwa:
“Aca mundor anchapin munasitapatjja, sappach Yokaparuw churatayna, take qhitinacatejj jupar iyawsapqui ucanacajja, jan chhakapjjañapataqui, jan ucasti wiñay jacañanïpjjañapataqui.” (Juan 3:16)
Diosan munasiñapajj jach’awa. Diosajj Jesús wawaparuwa aca mundor qhitani, cruzana juchanacanïtamata jjiwañapataqui. Imantatajjänwa. Ucampisa quimsuru pasjjepanjja Diosajj jiwatatwa jacatatawayi. Jichar jumaru maytamwa Khespiyirjama uqhamaraqui Tatitjama juparu iyawsañataqui.
Diosan arupa: “Wiñay munasiñampiw munäsma; ucatwa qhuyapayasipïnsma.” (Jer. 31:3)
¿Diosan mayisitaparu jaysätati? Luratajja, chuymamajja cusisinïwa ucatsti janiw cuns ajjsarjjatäti. Diosasti jumamp chict’atapinïscaniwa. Munasiñapajja janiw cuna pachasa tucuscaniti.
¿Amigonacamajj ucj yatjjapjjaraquiti? Diosan jupanacaru munatapatjja yatiyamaya.
Uñstirinaca: Parliri, Diosan arupa
© Copyright: CEF Germany
eng_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn eng_Latn